“นนทบุรี” ผ่อนปรน เปิดร้านตัดผม-เครื่องใช้ไฟฟ้า ย้ำมาตรการป้องกัน “โควิด” ต้องเข้มข้น!
"นนทบุรี" ผ่อนปรน เปิดร้านตัดผม-เครื่องใช้ไฟฟ้า แต่ย้ำมาตรการป้องกัน "โควิด" เข้มข้น! 
"นนทบุรี" ผ่อนปรน เปิดร้านตัดผม-เครื่องใช้ไฟฟ้า แต่ย้ำมาตรการป้องกัน "โควิด" ต้องเข้มข้น!
14 เม.ย. 2563

ผู้สื่อข่าวรายงานว่า เมื่อเวลา 20.00 น. วานนี้ (13 เม.ย.63)​ นายสุจินต์ ไชยชุมศักดิ์ ผู้ว่าราชการจังหวัดนนทบุรี ในฐานะประธานคณะกรรมการโรคติดต่อ จ.นนทบุรี ออกคำสั่งจังหวัดนนทบุรี ที่ 1072/2563 เรื่อง สั่งปิดสถานที่เป็นการชั่วคราว (ฉบับที่ 9)
โดยมีสาระสำคัญคือ การผ่อนปรนให้เปิดสถานบางแห่งที่จำเป็นต่อการดำรงชีวิตของประชาชน ประกอบกับการสอบสวนโรคที่ผ่านมาไม่พบว่าสถานที่ดังกล่าวเป็นแหล่งแพร่กระจายของโรค และเพื่อเป็นการเตรียมความพร้อมให้ประชาชนสามารถกลับมาใช้ชีวิตได้อย่างปกติ แต่ยังคงดำเนินชีวิตอย่างระมัดระวัง ภายใต้มาตรการการป้องกันอย่างเข้มงวด
สำหรับสถานที่ที่จำเป็นต่อการดำรงชีพที่จังหวัดนนทบุรีผ่อนปรน มีผลตั้งแต่วันที่ 15 เม.ย. เป็นต้นไป ได้แก่ ร้านตัดผม เสริมสวย(เฉพาะทำผม), ร้านรับส่งพัสดุ, แผงค้าสลากกินแบ่งรัฐบาล, ร้านวัสดุอุปกรณ์สำนักงาน, ร้านวัสดุก่อสร้าง เฟอร์นิเจอร์, ศูนย์บริการโทรศัพท์มือถือ/ระบบสื่อสาร, ร้านขาย-ซ่อมอุปกรณ์ โทรศัพท์ คอมพิวเตอร์ เครื่องใช้ไฟฟ้า เครื่องครัว
ขณะที่ขยายเวลาปิดร้านค้าหรือสถานประกอบการที่จำหน่ายเครื่องดื่มแอลกอฮอล์ จนถึงวันที่ 30 เม.ย.นี้
ทั้งนี้ สถานที่ที่มีข้อยกเว้นให้เปิดให้บริการได้บางส่วน หรือบางเวลา จะต้องมีมาตรการป้องกันโรค ดังนี้
1.ผู้รับยริการต้องสวมหน้ากากอนามัย
2.ผู้ให้บริการต้องสวมหน้ากากอนามัย/ในพื้นที่ปิดให้สวม face shield
3.มีจุดคัดกรอง
4.มีจุดล้างมือหรือเจลล้างมือ
5.จัดสถานที่ไม่ให้แออัด มีระยะห่างอย่างน้อย 1 เมตร
6.มีช่องทางพิเศษสำหรับผู้ที่มีอายุ 60 ปีขึ้นไป
7.รักษาความสะอาดพื้นที่ให้ถูกสุขลักษณะ
8.ร้านตัดผม ต้องทำตามจ้อ 1-7 และห้ามไม่ให้ลูกค้านั่งรอรับบริการ ช่างตัดผมต้องใส่ถุงมือยาง และห้ามใช้มีดโกนกับลูกค้า
นอกจากนี้ ยังขยายวันปิดร้านค้าหรือสถานประกอบการที่จำหน่ายเครื่องดื่มแอลกอฮอล์ จนถึงวันที่ 30 เม.ย.นี้
